*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 26.02.2016 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 2

Prítomní spolu:11, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. OZ sa zúčastnili všetci piati poslanci, čím bolo OZ uznášaniaschopné a rokovanie pokračovalo.

Starosta obce privítal hostí na rokovaní OZ p. Voštinára a p. Brožu.

*2.) Určenie overovateľov zápisnice a zapisovateľky*

Za overovateľov zápisnice určil poslankyňu Barboru Ohrablovú a  poslanca Ing. Milana Hábu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.1/2016 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie  
2. Kontrola plnenia uznesení  
3. Rôzne  
4. Diskusia  
5. Záver

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

Poslanci vzali tieto informácie na vedomie.

*3. Rôzne*

1. Starosta informoval poslancov, že na Obecný úrad bola doručená žiadosť p. Voštinára a p. Brožu o vyjadrenie k Zastavovacej štúdii rodinných domov VAR01 ( viď príloha) - bola predložená len situácia, zároveň požiadal oboch menovaných, aby oboznámili poslancov so svojim zámerom.

Pán Broža informoval poslancov, že zakúpili pozemky par.č. 127/5 a par.č.130/4, ktoré v štúdii VAR01 boli prerozdelené na4 pozemky. Každý pozemok má 3 parkovacie miesta, kanalizácia je riešená prečerpávačkami pre každý RD, vodovodné šachty- samostatne každý RD, plyn nebude a pripojenie na elektrinu- existujúca kapacita trafostanice postačuje aj pre zapojenie uvedenej lokality. Komunikácia bude účelová dĺžky 46 m, šírky 4m na konci so spevnenou plochou- následné možné pripojenie p. Sekeru ( viď príloha).  
Poslanci po oboznámení sa s uvedenou situáciou zhodnotili všetky pozitíva a negatíva.

Pozitíva: 5 á pozemky- väčší počet obyvateľov

Negatíva: porušenie schválenej zastavovacej štúdie-väčšia zastavanosť- možné narušené medziľudské vzťahy

Komunikácia by mala spĺňať všetky kritéria verejných komunikácií

Najbližší susedia kupovali pozemky podľa predloženej schválenej zastavovacej štúdie v roku 2007 s tým, že v danej lokalite bude postavený na každom pozemku len jeden dom, teda dohromady 22 RD.

#### Uznesenie č.2/2016 OZ

Obecné zastupiteľstvo v Dolných Lovčiciach nesúhlasí s predloženou zastavovacou štúdiou VAR01 , ktorú predložili p. Ľubomír Voštinár a p. Roman Broža.

za: **3 (** Hába, Ohrablová, Škoda)

proti : **1**( Bartovič)

zdržal sa : **1** (Gašparovič)

Odôvodnenie: Obecné zastupiteľstvo v Dolných Lovčiciach na svojom zasadnutí v roku 2007 Uz. č. 77/2007 schválilo zastavovaciu štúdiu pre lokalitu Vaniga II. V Dolných Lovčiciach- v ktorej bolo schválených 22 rodinných domov.

1. Pán František Sekera doručil na Obecný úrad žiadosť o pripojenie na inžinierske siete : voda, kanalizácia a elektrina na jestvujúcu verejnú sieť k pozemkom par.č.129/5 a 130/2 -z hlavnej ulice SNP, cez parcelu č. par. č.125/2, ktorá je vo vlastníctve obce Dolné Lovčice ( viď príloha).

#### Uznesenie č.3/2016 OZ

Obecné zastupiteľstvo v Dolných Lovčiciach prerokovalo žiadosť p. Františka Sekeru o vyjadrenie k predloženej štúdii pripojenia inžinierskych sietí : voda, kanalizácia a elektrina na jestvujúcu verejnú sieť k pozemkom par.č.129/5 a 130/2 v katastri obce Dolné Lovčice a s uvedenou štúdiou pripojenia

**n e s ú h l a s í.**

Odôvodnenie: Danou problematikou sa Obecné zastupiteľstvo v Dolných Lovčiciach bude zaoberať až po dôveryhodnom preukázaní prístupovej komunikácie na Vaše pozemky par.č.129/5 a 130/2 v katastri obce Dolné Lovčice.

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

1. Starosta informoval poslancov, že Miestna akčná skupina z obcí, ktoré sú združené v FMÚ mesta Trnava bola pretransformovaná na združenie obcí s názvom Združenie obcí mestskej oblasti Trnava, so sídlom Hlavná 1, Trnava.

#### Uznesenie č.4/2016 OZ

Obecné zastupiteľstvo v Dolných Lovčiciach ruší Uz.č. 38/2015 - súhlas so vstupom do Miestnej akčnej skupiny z obcí, ktoré sú združené v FMÚ mesta Trnava, z dôvodu pretransformovania Miestnej akčnej skupiny na združenie obcí s názvom Združenie obcí mestskej oblasti Trnava, so sídlom Hlavná 1, Trnava,

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

#### Uznesenie č.5/2016 OZ

Obecné zastupiteľstvo v Dolných Lovčiciach :

1. **Schvaľuje:**
2. účasť obce Dolné Lovčice ako zriaďovateľa v združení obcí s názvom Združenie obcí mestskej oblasti Trnava, so sídlom Hlavná 1, Trnava,
3. Zmluvu o zriadení Združenia obcí mestskej oblasti Trnava,
4. Stanovy Združenia obcí mestskej oblasti Trnava.

v súlade § 20b ods. 5 zákona č. 369/1990 Zb. o obecnom zriadení v znení neskorších predpisov, nadpolovičnou väčšinou všetkých poslancov:

**2. Poveruje starostu obce:**

realizovať potrebné náležitosti súvisiace s vytvorením a fungovaním Združenia obcí mestskej oblasti Trnava

za: **5**  ( Bartovič, Gašparovič, Hába, Ohrablová, Škoda)

proti : **0**

zdržal sa : **0**

1. Starosta požiadal poslancov, aby navrhli názvy ulíc v lokalite juh Dolné Lovčice- pri ihrisku a v lokalite Vaniga III. Návrh Južná a Pri Dolinke - podľa prílohy – nákres lokality Juh. V lokalite Vaniga III- návrh, aby ulica priebežne v križovatke pokračovali a nazývali sa Veterná a Krížna.

#### Uznesenie č.6/2016 OZ

Obecné zastupiteľstvo v Dolných Lovčiciach schvaľuje názvy ulíc v lokalite juh Dolné Lovčice: Južná a Pri Dolinke- podľa nákresu v prílohe v lokalite Juh. A v lokalite Vaniga III. – Veterná a Krížna.

za: **5**

proti : **0**

zdržal sa : **0**

1. Starosta informoval poslancov, že bola podpísaná zmluva o budúcej zmluve medzi obcou a p. Miriam Maruniakovou ( lokalita Vaniga )- komunikácia, verejné osvetlenie, dažďová kanalizácia.

Poslanci vzali uvedené informácie na vedomie.

1. Starosta ďalej informoval poslancov, že bude uzatvorená Zmluva o spolupráci pri realizácii stavby : Miestna komunikácia, ul. Veterná medzi obcou a investormi p. Vladimírom Marunikom a p. Milanom Kvočekom ( viď príloha ).

Pán Maruniak si na vlastné náklady vybuduje inžinierske siete ( voda, kanalizácia a elektro) a položí elektrický kábel na pripojenie lampy verejného osvetlenia.

Obec osadí v uvedenej lokalite stĺp verejného osvetlenia.

Poslanci vzali uvedené informácie na vedomie.

1. Starosta informoval poslancov, že je schválený nový zákon o odpadoch č. 79/2015, z čoho obciam vyplývajú nové povinnosti. Predložil poslancom návrh Zmluvy o budúcej zmluve so spoločnosťou Natur-pack,a.s.- oprávnená organizácia, ktorá patrí medzi lídrov v oblasti zabezpečovania zhodnocovania a recyklácie odpadov z obalov na Slovensku.

#### Uznesenie č.7/2016 OZ

Obecné zastupiteľstvo v Dolných Lovčiciach súhlasí s podpísaním Zmluvy o budúcej zmluve so spoločnosťou Natur-pack, a.s.

za: **5**

proti : **0**

zdržal sa : **0**

1. Starosta informoval poslancov, že na Ministerstvo hospodárstva SR bola podaná žiadosť o Nenávratný finančný príspevok (NFP) na chodník SNP cca 100 000,-€. Bola podpísaná zmluva so spoločnosťou Regionálna rozvojová agentúra Hlohovec-Piešťany (RRAH-PN), ktorá túto žiadosť za našu obec vypracovala.

Bolo uhradených 1540,-€ projektantovi p. Hlbockém za vypracovanie projektovej doku-

mentácie.

Poslanci vzali uvedené informácie na vedomie.

1. Ďalej bola podaná žiadosť na TTSK na  rekonštrukciu cesty III/1337. Uvedenej žiadosti nebolo vyhovené.

Poslanci vzali uvedenú informáciu na vedomie.

1. Ďalšia žiadosť bola podaná v rámci Výzvy TTSK č. 5/2016 na podporu športových aktivít - na bikros - na kamenivo –Požadovaná dotácia z TTSK vo výške 360,-€ a obec zabezpečí spolufinancovanie projektu z vlastných zdrojov vo výške 50 % z celkových nákladov projektu, t. j. 720,-€, čo je podmienkou výzvy.

Poslanci vzali uvedené informácie na vedomie a prijali nasledovné uznesenie.

#### Uznesenie č.8/2016 OZ

Obecné zastupiteľstvo v Dolných Lovčiciach súhlasí so spolufinancovaním projektu Bikros- kamenivo z vlastných zdrojov vo výške 50 % z celkových nákladov projektu, t. j. 720,-€

za: **5**

proti : **0**

zdržal sa : **0**

1. Starosta informoval poslancov, že na TTSK bola podaná ešte jedna žiadosť o dotáciu na rekonštrukciu Kríža Marcina Kmentu z roku 1727 vo výške 3500,-€. Rekonštrukčné práce by zabezpečil reštaurátor zo Šúroviec p. Marián Prívozník.

Poslanci vzali uvedené informácie na vedomie a z rekonštrukciou Kríža Marcina Kmentu na Ružovej ulici súhlasia.

1. Na Ministerstvo financií SR bola podaná žiadosť o dotáciu na rekonštrukciu miestneho rozhlasu vo výške 13500,€. Obec sa musí finančne spolupodielať vo výške 10 % z celkovej poskytnutej dotácie.

#### Uznesenie č.9/2016 OZ

Obecné zastupiteľstvo v Dolných Lovčiciach súhlasí v prípade získania dotácie z Ministerstva financií SR so spolufinancovaním vo výške 10 % z celkovej výšky získanej dotácie.

za: **5**

proti : **0**

zdržal sa : **0**

1. Starosta informoval o Žiadosti Obce Zavar - výzva na konštruktívne riešenie chodníka medzi obcami Zavar- Dolné Lovčice z dôvodu zvýšenia bezpečnosti chodcov .

Z dôvodu, že sa jedná o zložitú záležitosť spojenú s vypracovaním projektovej dokumentácie, ďalej riešenie premostenia Krupského potoka, poslanci navrhli, aby sa starosta obrátil na správcu cesty- na TTSK so žiadosťou o dotáciu.

1. Starosta informoval o stretnutí medzi zástupcami obce ( Juriš, Hába) a zástupcami DL Group (Karelová, manželia Balážoví a Kavický).Konštatoval, že výstavba RD sa začína v uvedenej lokalite rozbiehať a z dôvodu, že sa niektoré stavby začali budovať bez právoplatného stavebného povolenia boli vyrúbené pokuty.

Poslanci vzali uvedené informácie na vedomie.

1. Starosta informoval poslancov, že p. Dorota Parizeková darovala obci svoj diel vlastníctva pozemku č.143/2 ( pod bytovkou na Trnavskej ulici). Darovaciu zmluvu vypracoval JUDr. Peter Ondreička. Pani Parizekovej bol zaslaný ďakovný list. Na základe darovacej zmluvy bol vykonaný zápis do katastra nehnuteľností.

Poslanci vzali uvedené informácie na vedomie.

1. Na obecný úrad bola doručená Žiadosť o poskytnutie priestorov KD od p. Petra Žáka- Epiko PártyTime na hodovú tanečnú disco part.

Poslanci s hodovou tanečnou zábavou súhlasia - za poplatok, ktorý je schválený v cenníku za prenájom KD vo výške 200,-€.

1. Starosta požiadal poslancov o stanovisko k forme finančného  krytia pri realizácii rekonštrukcie verejného osvetlenia v obci. Sú možné tri formy: koncesia, na splátky a úver.

Poslanci sa dohodli na forme financovania rekonštrukcie verejného osvetlenia -úverom.

1. Zástupca spoločnosti VTR. Kom. Systémy, p. Záhora ponúkol  návrh na rozšírenie programového rastru na TKR ( viď príloha), pričom obec Dolné Lovčice by vznikla povinnosť uhradiť čiastku 3 500,-€.

Poslanci s uvedeným návrhom nesúhlasia z dôvodu, že väčšia časť obyvateľov už má iný prijem signálu...

1. Zástupca spoločnosti Galileo, p. Tumma, (ktorá spravuje našu internetovú stránku) predložil návrh na upgrade internetovej stránky, spolu s inštaláciou nového zásuvného modulu- zasielanie oznamov e-mailom, pričom celková cena by bola 450,- €.

Poslanci vzali uvedené informácie na vedomie a navrhli starostovi obce, aby oznamy zverejnené na internetovej stránke boli zasielané občanom (, ktorí sa prihlásia na zasielanie oznamov ) e mailom.

1. Starosta informoval poslancov, že 15.2.2016 sa dožila krásneho životného jubilea 96 rokov naša najstaršia občianka p. Rozália Horvátková. Pri tejto príležitosti jej bol poskytnutí finančný dar vo výške 100,-€.

#### Uznesenie č.10/2016 OZ

Obecné zastupiteľstvo v Dolných Lovčiciach súhlasí, aby bol každoročne najstaršiemu obyvateľovi obce poskytnutý finančný dar vo výške 100,-€ pri príležitosti jeho narodenín.

za: **5**

proti : **0**

zdržal sa : **0**

*Diskusia*

V rámci diskusie poslanci neformálne diskutovali. Starosta poďakoval všetkým poslancom, ktorí sa zúčastnili na stretnutí so seniormi. Ďalej poďakoval Poľovníckemu združeniu Lipa Lovčice a pracovníčkam OcÚ za prípravu tradičnej dedinskej zabíjačky. Starosta informoval poslancov, že v obci na závesných stojanoch budú tento rok rozmiestnené petúnie, ďalej informoval, že v archíve na OcÚ boli zhotovené nové regále - Jaroslav Adamec, Peter Koleno a Michal Jobek, dosky do regálov daroval Martin Ďuriš, ohobloval ich Jozef Baroš.

Starosta predložil poslancom návrh ako pokračovať v umiestňovaní hrobových miest na cintoríne v novej časti.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu. Zároveň ich pozval na oslavu MDD, ktorá sa uskutoční dňa 28.05.2016 na ihrisku - v spolupráci s OZ SPLN.

Na záver ukončil zasadnutie .

František Juriš

starosta obce

*Overovatelia zápisnice :*

1./ Barbora Ohrablová ....................................................

2./ Ing. Milan Hába ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 29.02.2016